ועדת הכספים, כנסת 20, פרוטוקול מספר 997, 2018-03-11 11:10

משה גפני: אני ממשיך את הישיבה.

<קריאה: מה עכשיו?

משה גפני: הטבק.

משה גפני: אני ממשיך את הישיבה.

משה גפני: אנחנו בסעיף 4: צו תעריף המכס והפטורים ומס קניה על טובין (תיקון מס' 9), התשע"ח–2018 (טבק).

משה גפני: אני רק מודיע לחברי הוועדה: ניצולי השואה הוזמנו קודם, אז את השיפוי, שעדיין יש שמה בעיות בוועדת העבודה והרווחה, אנחנו נעשה אחרי הבקשות לדיון מחדש.

משה גפני: אחרי הצו הזה שאנחנו עכשיו הולכים לדון בו, אנחנו נעבור לסעיף 7, 8, 9, ונחזור בסוף לשיפוי.

משה גפני: עדיין יש שמה בעיות.

משה גפני: מי מציג את הצו?

משה גפני: בבקשה.

משה גפני: למה אתה רחוק?

משה גפני: בוא לפה.

דוד אמסלם: בוא שב פה.

דוד אמסלם: אני נעבור.

דוד אמסלם: שנהיה קרוב.

דוד אמסלם: שנשמע את השקרים מצלצלים לנו באוזן.

משה גפני: מר בוזו, בבקשה.

משה גפני: רבותי.

<יעקב בוזו: הצו שלפנינו מבקש להטיל מס קנייה זהה על יחידות חימום לטבק.

<יעקב בוזו: אנחנו קוראים יחידות טבק לחימום.

<יעקב בוזו: זה נראה כמו סיגריה קטנה, כשמכניסים את זה לתוך מכשיר חשמלי, המכשיר מחמם את יחידת הטבק, וככה אותו מעשן שואף את האדים והניקוטין.

משה גפני: מה המס היום על - - -

<יעקב בוזו: המס לפני הצו – ברשות המיסים היו לנו דיונים איפה לסווג את המוצר, והוא סווג בפרט מכס שהיה פטור ממס קנייה – אפס.

<יעקב בוזו: אחרי שהיו על זה הרבה דיונים, באמת אם זה סיווג כמו סיגריה רגילה או לא סיגריה רגילה, זה סווג באמת בפרט ממכס שפטור ממס קנייה, זה היה אפס.

דוד אמסלם: עכשיו מה?

<יעקב בוזו: אחרי שהיו לנו דיונים עם משרד הבריאות, רצינו לשמוע לגבי המוצר הזה, אם יש לו איזושהי הפחתת נזק לעומת סיגריה רגילה, אז הבנו שאין בזה שום תועלת לעומת סיגריה רגילה.

דוד אמסלם: אין בזה שום תועלת?

<יעקב בוזו: ולכן אנחנו מבקשים למסות את זה בדיוק - - - כמו סיגריה.

דוד אמסלם: משרד הבריאות פה?

<רבקה שפר: כן.

דוד אמסלם: אין בזה שום תועלת?

דוד אמסלם: אז למה אנשים לוקחים את זה?

<קריאה: למה אנשים לוקחים סיגריות?

דוד אמסלם: לא.

דוד אמסלם: אנשים לוקחים סיגריה בגלל שבסוף הם נהנים מסיגריה.

דוד אמסלם: אומר להם שיש תחליף שדומה בהרגשה אבל פחות מסוכן, אחרת למה שתלך לזה?

<רבקה שפר: אז זה בדיוק מה שלא ניתן לטעון.

משה גפני: אז הם אומרים שאין תועלת.

יוסי יונה: עובדים עליהם, דוד.

דוד אמסלם: עובדים עליהם?

<קריאה: כן, בטח.

<קריאה: פרסום.

<קריאה: שקר - - -

משה גפני: רגע, רגע, רגע.

משה גפני: בוזו, בבקשה.

<יעקב בוזו: רציתי להוסיף - - -

משה גפני: לא, לפני שאתה מוסיף, רק שכולם יודעים הכול.

משה גפני: אתה יודע שאני על פי רוב לא יודע עד שאתה לא מסביר לי.

משה גפני: עד עכשיו היה אפס, לא היה מס על הסיגריות האלה, שהן סיגריות אלקטרוניות.

<יעקב בוזו: כן, לא היה מס קנייה על הסיגריות.

משה גפני: יפה.

משה גפני: עכשיו אתם מבקשים להטיל כמה?

יהודה גליק: כמו סיגריה.

<יעקב בוזו: מס זהה כמו הסיגריות.

משה גפני: כמה זה?

<יעקב בוזו: 270% מהמחיר הסיטוני.

<יעקב בוזו: יש עוד מרכיב חשוב לחפיסה - - -

משה גפני: למה אתם עושים את הצו הזה?

משה גפני: אתם עושים את הצו בגלל שאתם צריכים כסף או אתם עושים את הצו - - -

יהודה גליק: כי בג"ץ קבע את זה.

משה גפני: רגע.

משה גפני: אפילו שאתה מתלהב מאוד, אתה צריך להתגבר על יצרך.

יהודה גליק: למה?

יהודה גליק: כי יש נושאים שלא צריך להתגבר על היצר.

משה גפני: אבל צריך להסביר על מה מדובר.

<יעקב בוזו: זה גם וגם.

משה גפני: זאת אומרת גם כסף וגם אתם חושבים - - -

<יעקב בוזו: גם יש פה הפסד הכנסות, וגם אין שום סיבה - - -

משה גפני: יש מישהו - - -

<יעקב בוזו: היה בג"ץ - - - ובבג"ץ כתבנו שאנחנו נביא צווים לשר האוצר לחתימה.

משה גפני: אה, בג"ץ?

יהודה גליק: זה מה שאמרתי לך, לא הקשבת.

יהודה גליק: אמרתי, בג"ץ כפה עליהם, הם לא רצו.

משה גפני: נו, אם בג"ץ כפה, אז אני יכול להוריד את זה מסדר-היום.

יעל כהן-פארן: גם אם זה טוב לציבור, גפני?

<יעקב בוזו: אנחנו את התשובה שלנו נתנו לבג"ץ, אמרנו שנביא צווים שמטילים על זה מס קנייה זהה לסיגריות.

<יעקב בוזו: וזה הצו ששר האוצר קבע.

משה גפני: טוב.

דוד אמסלם: ומה בעצם שיעור ההיטלים לגבי הנושא של טבק מגולגל למשל?

יהודה גליק: בג"ץ לא קבע.

יעל כהן-פארן: זה הבג"ץ הבא.

משה גפני: רגע, אבל אתם יכולים בבקשה – באמת, אם מישהו עכשיו מדבר, אני מוציא אותו.

יהודה גליק: אבל אני מצביע לקבל רשות דיבור, ובינתיים - - -

משה גפני: אני אתן לך.

יהודה גליק: לא, אבל הוא מתפרץ, זה הכול.

משה גפני: לא, הוא שאל שאלה, הוא היה באמצע.

דוד אמסלם: ביקשתי שאלת הבהרה.

משה גפני: אני מבקש לא להצביע ולא לענות לו.

משה גפני: יענה מי שמוסמך.

משה גפני: בבקשה.

דוד אמסלם: יש לנו את הסיגריות, שזה בטופ, ויש לנו את הטבק של הסיגריות – שזה כמה?

<יעקב בוזו: שזה מס בשיטה אחרת, זה מס לפי קילוגרם.

מיקי לוי: מופחת.

מיקי לוי: בסוף הוא יוצא מופחת.

דוד אמסלם: הבנתי.

דוד אמסלם: אבל אתם לא יודעים לתרגם את הקילוגרם לפר סיגריה?

דוד אמסלם: הרי בסוף אנחנו מתרגמים את הכול ליחידה.

דוד אמסלם: אתה יודע, גם את הסיגריה אני יכול לתרגם לקילו.

<יעקב בוזו: אנחנו יודעים.

יוסי יונה: הם לא יודעים לגלגל את המשמעות.

דוד אמסלם: כמה זה יוצא פר סיגריה?

<יעקב בוזו: מס הקנייה של טבק לגלגול הוא נמוך.

דוד אמסלם: נמוך.

דוד אמסלם: ויש לנו את זה שהיה אפס.

דוד אמסלם: בעצם, טבק מגולגל הוא יותר גרוע מאשר סיגריה רגילה, בגלל שהוא גם בלי פילטר הרבה פעמים.

<קריאה: לא, יש פילטר.

<קריאה: לא נכון.

דוד אמסלם: תראה, כשהיינו קטנים – אתה יודע.

<קריאה: גלגלנו.

יצחק הרצוג: בוא נגמור את - - -

דוד אמסלם: עכשיו, אני רוצה להבין את כל המדרג.

דוד אמסלם: לפני שאני נכנס לזה, אני רוצה להבין בראש שלי איך זה עובד.

משה גפני: אוקיי.

דוד אמסלם: אז אתה אומר שהסיגריה בעצם הכי בעייתית ממוסית בשיעור הכי נמוך.

דוד אמסלם: הסיגריה הרגילה – מצידי שכל הסיגריות ייעלמו מהעולם, תבינו, זה גם ברמה האישית.

משה גפני: מה שסיכמת עכשיו זה נכון.

משה גפני: הטבק המגולגל שהוא - -

יהודה גליק: הכי מסוכן.

משה גפני: - - קשה יותר, ממוסה פחות.

משה גפני: מה שמביאים עכשיו בצו, זה יהיה רגיל, כמו בסיגריה רגילה, וזה יהיה בגבוה.

דוד אמסלם: מה המשמעות של הדבר הזה מבחינת התעשייה הישראלית?

דוד אמסלם: מייצרים את זה בארץ?

<יעקב בוזו: לא.

דוד אמסלם: זה רק ייבוא?

<יעקב בוזו: כן.

משה גפני: טוב, נשמע רגע.

משה גפני: מי ביקש?

<טמיר כהן: רבים.

משה גפני: אה, רבים ביקשו?

יצחק הרצוג: האגודה למלחמה בסרטן ביקשה.

משה גפני: רגע, רגע, רגע.

יוסי יונה: ויהודה גליק ביקש.

משה גפני: שנייה, אני תיכף אתן לו.

משה גפני: אתה רוצה עכשיו או שקודם נשמע את האורחים?

יהודה גליק: אני סך הכול חבר כנסת.

יהודה גליק: אני לא חרדי, אני לא ליברמן.

משה גפני: אני לא יודע מה אתה.

משה גפני: אתה אומר שלא חרדי, מה אני יודע?

יהודה גליק: אני רק חברים בליכוד, ומהספסלים האחוריים.

משה גפני: בסדר.

משה גפני: האגודה למלחמה בסרטן, בבקשה, אם אפשר בקצרה.

יצחק הרצוג: קודם כול תציגי את עצמך.

משה גפני: שם ותפקיד.

<מירי זיו: מירי זיו, מנכ"ל האגודה למלחמה בסרטן.

<מירי זיו: אני יכולה לדבר?

משה גפני: כן, בבקשה.

<מירי זיו: אכן, כמו שחבר הכנסת אמר, צריך היה - - -

משה גפני: רבותיי, בבקשה.

<מירי זיו: הסיגריות הן גורם ממכר וממית.

<מירי זיו: והסיגריה הזאת שהומצאה עם המניפולציות של חברות הטבק היא גם ממכרת, ולא במקרה לא מוציאים שם את הניקוטין.

<מירי זיו: וב-FDA, הוועדה המקצועית קבעה שהיא לא מפחיתה את הסיכון, נכון להיום זה מה שידוע.

<מירי זיו: כל הנושא של העישון, ואני פונה לחבר הכנסת גליק גם, לפני שתדבר, זה לא פיקוח נפש, זה פיקוח של 8,000 בני אדם, שלפי נתוני משרד הבריאות מתים כל שנה כתוצאה מעישון – סרטן, לב, דרכי הנשימה וכדומה.

<מירי זיו: ולכן, אני חושבת שזה נושא באמת ברמה הלאומית, שניתן למנוע אותו.

<מירי זיו: זה גורם המוות מספר אחד שניתן למניעה.

<מירי זיו: ואני מצפה ממך שאתה לא תרים יד ותצביע בעד התקציב, שלא נלחם בנגע הזה, הממכר והממית - - -

דוד אמסלם: לא, רק שנייה, עכשיו את עושה לנו סדר בקואליציה או מה?

דוד אמסלם: אני רוצה להבין.

מיקי לוי: לא, לא.

<מירי זיו: אני אגיד את דעתי.

<מירי זיו: אני גם חושבת שהיום שר הבריאות הוא בראש המפלגה שלך - - -

מיקי לוי: היא חרגה אבל מתפקידה.

דוד אמסלם: להגיד לא להצביע לעל התקציב?

<מירי זיו: ואני חושבת שצריך לפעול גם לגבי הסיגריות המגולגלות, שצעירים בורחים לשם, ובפירוש הוכח היום - -

יצחק הרצוג: מירי, תסתכלי לפה, לא רק לשם.

<מירי זיו: - - הוכח היום שהמחיר הוא ה-best buy.

<מירי זיו: בעולם יש היום קואליציה בראשות ארגון הבריאות העולמי, ארגון הסרטן הבין-לאומי, שה- best buyלמנוע צעירים להתחיל להשתמש, להתמכר, ואחר כך למרבה הצער גם זה מקצר תוחלת חיים בעשר שנים.

<מירי זיו: לכן אין ספק שעכשיו צריך להרים את יד ולממש את החלטת הממשלה ולהעלות את המס כרגיל.

<מירי זיו: וגם על טבק לעישון, זו הערה - - -

משה גפני: את סבורה שהצו שהממשלה הביאה הוא צו שצריך לאשר אותו?

<מירי זיו: בוודאי, חד-משמעית.

משה גפני: תודה רבה.

משה גפני: ג'ון קגן, אתם הגשתם את הבג"ץ?

<ג'ון קגן: כן.

משה גפני: בבקשה.

<ג'ון קגן: ג'ון קגן, חבר ועד של העמותה לדמוקרטיה מתקדמת.

<ג'ון קגן: אני כאן היום במקום שבי גטניו.

משה גפני: לא חשוב במקום מי, אתה פה ותגיד את דברך.

<ג'ון קגן: עמותה שהוא הוביל את שני הבג"צים בשנה האחרונה, הראשון כאשר משרד הבריאות לא רצה להכיר באייקוס כמוצר טבק.

<ג'ון קגן: והשני, כאשר משרד האוצר לא רצה לחתום על הצו שקיבלתם היום.

<ג'ון קגן: האישור של משרד הבריאות הגיע באפריל 2017.

משה גפני: האישור על מה?

<ג'ון קגן: האישור שמדובר במוצר טבק - - -

משה גפני: על מה, על הצו של עכשיו?

יעל כהן-פארן: לא, על ההגדרה של אייקוס.

<קריאה: שזה אכן סיגריה.

יהודה גליק: המוצר הזה שמדובר עליו.

משה גפני: ולכן אתם תומכים בזה שנאשר את הצו, שזה כמו סיגריה?

<ג'ון קגן: אני חושב שבכל זאת יש מקום להזכיר את ההיסטוריה, שהתחילו לשווק אותו ב-2017 - - -

משה גפני: כן, אם אפשר להזכיר את ההיסטוריה ביום אחר, לא היום, מפני שאין לנו זמן.

<ג'ון קגן: אנחנו מדברים על יותר משנה שלא מגדילים את המס.

משה גפני: טוב, אז הינה, עובדה.

משה גפני: רבותיי, מה הולך פה בדיוק?

משה גפני: אני מבקש לא לדבר בטלפון.

משה גפני: זה לא בסדר.

יוסי יונה: גפני, היום אתה - - -

משה גפני: לא, זה לא היום, זה כבר כמה ימים בעייתי עם כאלה.

<ג'ון קגן: פשוט אנחנו שמחים שהגיע היום, מה שהיה צריך להגיע לפני - - -

משה גפני: תודה רבה.

משה גפני: תודה.

משה גפני: ההסתדרות הרפואית בישראל, ד"ר יעל בר זאב.

<יעל בר זאב: כן, תודה רבה.

<יעל בר זאב: אנחנו בהחלט תומכים בהשוואה של המיסוי.

<יעל בר זאב: אנחנו חושבים שזה הכרחי, מדובר במוצר טבק לכל דבר, אין שום הוכחה שהוא פחות מזיק נכון להיום, כולל כמו קביעת ה-FDA.

יוסי יונה: נהפוך הוא.

<יעל בר זאב: ואנחנו בהחלט חושבים שכמו כל מוצר טבק הוא צריך להיות ממוסה, בעיקר כדי למנוע מבני נוער צעירים להתחיל ולהשתמש בו, שעלול לגרום להתמכרות.

<יעל בר זאב: יש פה ניקוטין כמו כל סיגריה אחרת, ואין שום סיבה לתת לו מיסוי אחר בשלב זה.

משה גפני: תודה רבה.

משה גפני: משרד הבריאות.

<רבקה שפר: כן, אנחנו גם תומכים.

משה גפני: שם ותפקיד.

<רבקה שפר: סליחה.

<רבקה שפר: רבקה שפר, ראש שירותי בריאות הציבור.

משה גפני: יפה.

משה גפני: ואתם תומכים בזה?

<רבקה שפר: אנחנו תומכים בזה, האייקוס מזיק לבריאות.

משה גפני: אייקוס?

<רבקה שפר: כן.

<קריאה: זה השם של - - -

משה גפני: הבנתי, אני רואה את זה כל הזמן.

משה גפני: את יכולה להגיד לי מה התרגום של זה?

יהודה גליק: זה שם מותג.

<רבקה שפר: זה פשוט השם.

<רבקה שפר: זה השם של המוצר, שבעצם מאדים את החומר במקום - - -

משה גפני: טוב.

משה גפני: ואתם תומכים בזה?

<רבקה שפר: אנחנו בהחלט תומכים.

<צבי הרציג: זה מזיק כמו הסיגריות או פחות?

<צבי הרציג: כי לפני כשנה - - -

משה גפני: רק רגע, עם כל הכבוד, אתה רוצה לדבר – תירשם.

משה גפני: אתה לא שואל ככה סתם.

<רבקה שפר: את לא עונה לאף אחד, את מדברת איתי.

<רבקה שפר: כן.

<רבקה שפר: אני מדברת איתך.

<רבקה שפר: ועדת המומחים של ה-FDA אמרה באופן חד-משמעי, שלא ניתן להגיד נכון להיום שהוא מזיק פחות.

<רבקה שפר: לא ניתן להגיד את זה.

<רבקה שפר: ולכן מבחינתנו הוא מזיק באותה מידה.

<רבקה שפר: ואנחנו - -

משה גפני: תומכים בצו.

<רבקה שפר: - - רוצים שימסו אותו, כדי שפחות בני נוער וילדים יתחילו לעשן.

משה גפני: תודה רבה.

משה גפני: צבי הרציג מי זה?

משה גפני: זה אתה.

משה גפני: כן.

משה גפני: אז למה היית צריך להתפרץ אם אתה רשום?

<צבי הרציג: סליחה.

משה גפני: ובקצרה, אני מבקש.

יעל כהן-פארן: רגע, מאיפה אתה?

<צבי הרציג: ממכון "ובחרת בחיים".

משה גפני: שנייה.

משה גפני: סיימת שמה את הדיאלוג?

משה גפני: כי גם אני רוצה להבין משהו.

משה גפני: קוראים לך צבי הרציג?

<צבי הרציג: כן.

משה גפני: ואת מה אתה מייצג?

<צבי הרציג: אני פעיל נגד עישון זה שנים, אני מוסר את נפשי לנושא הזה.

משה גפני: טוב.

משה גפני: גליק, אתה לא לבד.

יהודה גליק: הוא אחד הפעילים המאוד משמעותיים.

<צבי הרציג: שנים חקרתי את הנושא של סיגריות אלקטרוניות.

<צבי הרציג: אני היחיד בישראל שפרסם בעיתונות המדעית בעולם פרסומים מדעיים על הנושא של הסיגריות האלקטרוניות.

משה גפני: טוב.

משה גפני: ואתה בעד הצו?

יהודה גליק: לא, הוא נגד.

יהודה גליק: תקשיב לו.

<צבי הרציג: אני נגד הצו.

יהודה גליק: תקשיב לו, הוא נגד.

<צבי הרציג: כל כך קשה לאנשים להפסיק לעשן.

<צבי הרציג: אני מדבר על אנשים ברחוב, בשכונה שלי – הם רוצים להפסיק, כל כך קשה להם.

<צבי הרציג: אנחנו יודעים שהבעירה, השריפה, זה מה שגורם לאנשים למות מעישון.

<צבי הרציג: לפני שנה איתמר גרוטו של משרד הבריאות, בכ"ב אדר תשע"ז הוא הגיע לוועדת הסמים.

<צבי הרציג: הוא אמר שהמחקר הראשוני, גם כבר אז, אומר שיש פחות חשיפה לרעלים.

<צבי הרציג: ה-FDA קבע - - - הוא אמר שאין מספיק להגיד: מוכח שזה פחות מזיק, אבל כן יש מספיק להגיד, שמוכח שזה מפחית את החשיפה לרעלים.

<צבי הרציג: כמו כן, לפני כחודש משרד הבריאות האנגלי קבע, שיש מספיק הוכחה לקבוע שזה עשוי להיות מופחת סיכון.

<צבי הרציג: והם אמרו שמוצר מופחת סיכון צריך להיות ממוסה פחות, כי אנחנו רוצים לתמרץ את החברות הרצחניות לספק למעשנים מוצרים מופחתי סיכון.

<צבי הרציג: אין אף בן אדם שיגיד שיש מספיק מחקרים שזה מסוכן כמו סיגריות רגילות.

<צבי הרציג: כל המחקרים מצביעים – מצביעים – שאנחנו רואים שיש פחות חשיפה לרעלים.

<צבי הרציג: ולכן אני חושב שאין אף מדינה אחרת בעולם שממסה את המוצר הזה כמו סיגריות רגילות.

<צבי הרציג: פה בישראל זה ימוסה יותר - - -

<קריאה: - - -

משה גפני: רגע, מה זה?

משה גפני: כן.

<צבי הרציג: פה בישראל יהיה מס יותר מסיגריות רגילות, כי זה יהיה יותר מטבק לגלגול.

<צבי הרציג: יהיה מס יותר מטבק לגלגול.

<צבי הרציג: הבעיה שאנשי אקדמיה ואנשי בריאות הציבור, רובם רואים את עצמם כאנשים שחייבים להתעמת עם התעשייה יותר מאשר להציל לחיים.

משה גפני: ברור.

משה גפני: בסדר.

משה גפני: תודה רבה.

משה גפני: חבר הכנסת גליק.

<קריאה: אפשר להגיב?

<טמיר כהן: משרד הבריאות רוצה - - -

משה גפני: אז אני אתן לך רגע.

משה גפני: חבר הכנסת גליק.

יוסי יונה: תתייחס לדברים האלה, בבקשה.

יהודה גליק: אני מתייחס בדיוק לדברים האלה.

משה גפני: בבקשה.

יהודה גליק: אדוני היושב-ראש, מה שאמר צבי הרציג, הוא צודק בכל מילה.

יהודה גליק: אבל אנחנו מעוניינים שאף אחד לא יעשן, כמו שאמר חבר הכנסת אמסלם.

יהודה גליק: במשך שנים ממשלת ישראל התחייבה למסות את הסיגריות ואת מוצרי העישון.

יהודה גליק: הגיע שר אוצר חדש לפני שנתיים-שלוש שנים, והחליט שהוא לא רוצה.

יהודה גליק: הוא מצפצף על החלטת הממשלה, הוא מצפצף על כל המדינה.

יהודה גליק: התחננו לפניו שישים מס על טבק לגלגול ומס על האייקוס הזה – הוא לא רוצה, אני מחליט.

יהודה גליק: ואז בא הגוף הנפלא הזה והגיש בג"ץ על האייקוס.

יהודה גליק: עכשיו, מה קורה?

יהודה גליק: הפוך על הפוך.

יהודה גליק: האייקוס ככל הנראה הוא כן מופחת, הוא ככל הנראה כן מופחת, אבל עדיין הוא מסוכן.

יהודה גליק: אנחנו הולכים לשים פה מס, שאני תומך בו, אבל אין בו היגיון בלי המס על הגלגול.

יהודה גליק: לפני שלושה חודשים התקיים פה דיון, יש פה יושב-ראש ועדת הכספים, קראו לו משה גפני.

יהודה גליק: התחייב לדבר עם שר האוצר, כי עמדת כל המומחים הייתה שצריך להוסיף מס.

משה גפני: ודיבר.

יהודה גליק: לאחר מכן התקיים דיון בוועדת הסמים.

יהודה גליק: כל המומחים – כלכליים, בריאותיים – טענו שצריך מס.

יהודה גליק: עומד שר האוצר כנגד כולם.

יהודה גליק: 60 מחקרים בעולם שמדברים על מס על טבק לגלגול – אומר שר האוצר: לא אכפת לי, לדעתי זה לא טוב.

יהודה גליק: עכשיו, אנחנו פה – זאת ממשלה אימפוטנטית, עם דם על הידיים.

יהודה גליק: ולכן צודקת יושבת-ראש האגודה למלחמה בסרטן.

יהודה גליק: ואני הודעתי היום ללשכת ראש הממשלה שאני אצביע נגד התקציב, כל עוד הממשלה לא פועלת - - -

דוד אמסלם: - - -

יהודה גליק: סלח לי, אני מדבר עכשיו.

יהודה גליק: כל עוד הממשלה לא עושה צעד, אצבע אחת קטנה, להרים את האצבע כדי לנקוט צעד נגד העישון.

יהודה גליק: ובאימפוטנט – דבר שבג"ץ ובג"ץ צודק, כי עדיין לא הוכח שזה מסוכן פחות.

יהודה גליק: אם יוכח שזה מסוכן פחות, אני תומך לבטל את – כרגע עוד לא הוכח.

יהודה גליק: במשך שנים רימו אותנו, אמרו לנו שהסיגריות לא מסוכנות, לא מסוכנות, לא מסוכנות.

יהודה גליק: התברר שהם שיקרו אותנו ביודעין.

יהודה גליק: עכשיו לגבי האייקוס אנחנו לא יודעים.

יהודה גליק: מכיוון שאנחנו לא יודעים, אז הם טוענים שהוא פחות.

יהודה גליק: אני לא מאמין לאף אחד מהגופים ששיקרו אותנו שנים.

יהודה גליק: ולכן צריך להעביר את המס הזה.

יהודה גליק: אבל המס הזה בלי מס על הגלגול הוא שקר, והוא יוסיף עוד יותר הרג, כי עוד יותר אנשים יעברו לגלגול.

יהודה גליק: ולכן האוצר שפה מחכה שהבג"ץ יכריח אותו גם על זה.

יהודה גליק: למה?

יהודה גליק: למה לא יכולתם לעשות את המס הזה בלי בג"ץ, ולמה מס על גלגול אתם לא יכולים לעשות בלי בג"ץ?

משה גפני: אוקיי.

משה גפני: דברים כדורבנות.

משה גפני: תודה רבה.

דוד אמסלם: רק אל תאיים עלינו בנושא של - - -

יהודה גליק: לא מאיים, אני רק הודעתי.

דוד אמסלם: אתה נבחרת באמצעות סיעה, אתה לא עושה מה שאתה רוצה.

יהודה גליק: אני הודעתי, אני הודעתי.

דוד אמסלם: אבל הבנו שאתה עושה מה שאתה רוצה.

דוד אמסלם: בבקשה.

יהודה גליק: אני הודעתי.

דוד אמסלם: טוב, טוב, הבנתי, הבנתי.

משה גפני: תודה רבה.

משה גפני: משרד הבריאות, תגובה, ואנחנו עוברים להצבעה.

<רבקה שפר: הדבר שהכי חשוב מבחינתנו הוא לקטוע את ההתווספות של בני נוער למעגל המעשנים.

<רבקה שפר: אנחנו לא רוצים שייכנסו עוד ועוד ילדים ובני נוער לתוך מעגל המעשנים.

<רבקה שפר: ולכן מבחינתנו כל מוצר שהוא מוצר טבק, שמבחינתי זה סיגריות רגילות, טבק לגלגול, אייקוס – כל דבר שכזה צריך למסות בצורה שווה לסיגריות רגילות.

<רבקה שפר: אני לא רוצה שבני נוער וילדים יתחילו לעשן.

יהודה גליק: את צודקת.

יהודה גליק: אבל בני נוער לא מעשנים אייקוס, הם מעשנים את הסיגריות של טבק לגלגול.

<רבקה שפר: גם את זה צריך למסות.

יהודה גליק: רק את זה, קודם כול את זה.

<רבקה שפר: אבל אם אתה לא תמסה את האייקוס, יתחילו גם את האייקוס לעשן.

יהודה גליק: אני בעד למסות הכול, אני בעד למסות הכול - - -

<רבקה שפר: מה אתה צריך לעשות?

<רבקה שפר: אני לא אומרת שלא צריך לטפל במעשנים, אבל צריך למנוע היכנסות של אנשים אחרים, של הילדים, לתוך - - -

דוד אמסלם: לא מזמן ראיתי באחד מהעיתונים הכלכליים, לדעתי לפני שבועיים-שלושה, שדווקא הם מראים כמעט שאין קשר בין המיסוי לבין מספר המעשנים.

<מירי זיו: מעניין מי עמד מאחורי זה.

דוד אמסלם: יהודה, תן לי, אני לא הפרעתי.

דוד אמסלם: אני ראיתי את זה בעיתון.

דוד אמסלם: אמרתי, אני בעד לחסל את כל תופעת העישון, ואני מסכים עם יהודה, זה הדבר שהורג הכי הרבה אנשים, אבל נשים את זה שנייה בצד.

דוד אמסלם: אני ראיתי לפני כשבוע-שבועיים, שהייתה עקומת ירידה, חשבו שזה מהמיסים.

<רבקה שפר: הייתה עקומת ירידה בסיגריות הרגילות, ועלייה בטבק לגלגול.

דוד אמסלם: ואחרי שהעלו, פתאום בשנים האחרונות יש עלייה בלי קשר למיסים.

יהודה גליק: הכתבה הזאת הייתה מוטעית.

דוד אמסלם: אז אם זה לא נכון - - -

יהודה גליק: לא, לא, הכתבה - - -

דוד אמסלם: מישהו בודק את זה?

דוד אמסלם: בודקים את זה?

יהודה גליק: כן, כן, יש על זה בדיקה, חד וחלק.

יהודה גליק: בכל העולם.

<רבקה שפר: יש ירידה בסיגריות הרגילות ועלייה בטבק לגלגול.

<רבקה שפר: הולכים בני הנוער, קונים - - - מה שיותר זול, זה הכול.

דוד אמסלם: הבנתי, יהודה.

דוד אמסלם: אתה לא צריך לחזק את זה שאתה מצביע נגד התקציב בעוד טיעונים.

דוד אמסלם: הבנתי שאתה מצביע נגד התקציב, בסדר.

יהודה גליק: נכון.

יהודה גליק: לא, אבל שאלת שאלה - - -

דוד אמסלם: הבנתי.

דוד אמסלם: אותה שאלתי.

יהודה גליק: שאלת שאלה על - - -

דוד אמסלם: אותה, לא אותך.

יהודה גליק: בסדר.

יהודה גליק: אבל אני מכיר את החומר, אולי אפילו יותר - - -

משה גפני: הטענה על העניין הזה היא טענה נכונה.

משה גפני: אני דיברתי גם עם שר האוצר, אני מקווה שזה מה שיהיה בסוף.

משה גפני: יעל כהן-פארן, בבקשה, בקצרה.

משה גפני: אחרי זה אחמד טיבי ואחר כך נצביע.

יעל כהן-פארן: כן, אני רק רוצה להוסיף.

יעל כהן-פארן: קודם כול, גם אני אצביע נגד התקציב, אם זה עוזר פה למישהו.

משה גפני: מה?

יעל כהן-פארן: גם אני אצביע נגד התקציב.

יעל כהן-פארן: ובהזדהות עם גליק.

יעל כהן-פארן: עכשיו, תראו, לא נמצאים כאן נציגי איגוד הרופאים לבריאות הציבור - -

דוד אמסלם: - - - ביום שישי, לא הייתי ישן שבת.

יעל כהן-פארן: - - אבל רבקה קראה את עמדתם, ואני בקשר איתם, הם לא יכלו להגיע היום בבוקר.

יעל כהן-פארן: הם לחלוטין בעד הצו, וכמובן מיצוי של האייקוס.

יעל כהן-פארן: וכמובן שאנחנו שומעים כאן את משרד הבריאות, את האגודה למלחמה בסרטן ונציגים אחרים.

יעל כהן-פארן: עם כל הכבוד למר הרציג, אני לא מכירה אותך ואני לא יודעת מה ההתמחות שלך, אבל באמת לא צריך להוכיח, ברור לנו שהמוצר הזה הוא מזיק וצריך למסות אותו בדיוק כמו סיגריות רגילות.

יעל כהן-פארן: ומצטרפת לדברים שגם את הטבק המגולגל חייבים לעשות, וחייבים לעשות את זה ביחד.

יעל כהן-פארן: אז אנחנו צריכים לאשר את הצו הזה, אבל לא לחכות לתקציב הזה, שמי יודע מתי הוא יגיע, כדי גם להביא תקנות או צו של מיסוי על טבק מגולגל.

יעל כהן-פארן: תודה.

משה גפני: תודה רבה.

משה גפני: אחמד טיבי.

אחמד טיבי: כל גופי המקצוע, ובעיקר אנשי בריאות למיניהם, תומכים בצו הזה, דורשים אותו.

אחמד טיבי: נדמה לי שישראל היא אחת המדינות הבודדות בעולם, שמפירים את השימוש הזה, ומתייחסים אל תושבי ישראל כולם כשפני ניסוי, כדי להפיץ את זה בעולם כולו.

יהודה גליק: נכון מאוד.

יהודה גליק: צודק.

מיקי לוי: והוא אומר את זה כרופא.

יהודה גליק: לא, אם הם היו עושים את זה רק על הפלסטינים לא הייתה לנו בעיה.

יהודה גליק: הבעיה שהם עושים - - -

משה גפני: אוקיי.

משה גפני: תודה.

משה גפני: ג'ף.

מיקי לוי: רגע, הוא לא סיים.

מיקי לוי: ד"ר טיבי לא סיים.

אחמד טיבי: יכול להיות, גפני, שאתה מושפע מהשטויות שגליק אומר?

משה גפני: סליחה.

משה גפני: בבקשה.

נורית קורן: אני מוחה על האמירה הזאת.

נורית קורן: היא לא צריכה להיאמר.

אחמד טיבי: אבל שמת לב שאני שומר על רמה מקסימלית של איפוק?

משה גפני: בבקשה, חבר הכנסת טיבי.

אחמד טיבי: ולכן, אדוני היושב-ראש, ועדת הכספים חייבת לאשר את הצו הזה, ואפשר גם להתנגד לתקציב וגם לתמוך בצו.

אחמד טיבי: אפשר גם שניהם ביחד.

דוד אמסלם: אפשרי?

אחמד טיבי: אפשרי, כן.

יהודה גליק: אני מקבל את ההצעה - - -

דוד אמסלם: יהודה, הבנו.

דוד אמסלם: הבנו שאתה לא מצביע עם התקציב.

יהודה גליק: מצביע נגד.

דוד אמסלם: נגד.

דוד אמסלם: אנחנו מאוד מזועזעים.

משה גפני: ג'ף סטייר.

<ג'פרי סטייר: (אומר דברים בשפה האנגלית, להלן התרגום החופשי) אני ג'פרי סטייר, מהמרכז לבחירת הצרכן.

משה גפני: את מה אתה מייצג?

יצחק הרצוג: הוא מייצג את הצרכנים.

<קריאה: הוא פעיל בתחום הזה בארצות-הברית, לספק למעשנים - - -

משה גפני: לא, השאלה אם הוא מייצג איזו חברה או מייצג - - -

<קריאה: הוא מייצג את Consumer Choice Center.

משה גפני: מה זה?

<קריאה: שמי שרוצה לעשן – שיעשן.

יעל כהן-פארן: ארגון אמריקני לזכויות הצרכנים.

משה גפני: טוב.

<ג'פרי סטייר: אני נוכחתי בדיון המעקב של ה- FDA, שחלקכם מדווח עליו והדברים שאתם אומרים הם לא מדוייקים.

<ג'פרי סטייר: הדיון של ה- FDA בנושא אייקוס, היה דיון של ועדה מייעצת ולמרות שהם לא חברים של אייקוס הם ערכו הצבעה, עם תוצאה של 8 מול 1, שאייקוס שהוא המוצר שכרגע אנו מחשיבים כמזיק, מייצר כמות פחותה באופן משמעותי של כימיקלים שעלולים להזיק.

יעל כהן-פארן: (אומרת דברים בשפה האנגלית, להלן התרגום החופשי) מי מממן את הארגון שלכם?

יהודה גליק: - - -

<ג'פרי סטייר: מר גליק ואני מסכימים שיש יותר מידי מעשנים, שעור העישון בישראל ממשיך לעלות וזה לא דבר שאמור להיות בסדר מבחינתנו.

<ג'פרי סטייר: בארצות הברית, ב- FDA והמשרד לבריאות הציבור באנגליה, הגיעו להסכמה שעלינו להמשיך לקבל מוצרים בעלי סיכון נמוך.

<ג'פרי סטייר: אין עוררין על כך שעישון סיגריות, אדוני היו"ר, הוא הדבר המסוכן ביותר אבל זה מוצר בדרגת סיכון נמוכה, כי הוא לא שורף את הטבק.

<ג'פרי סטייר: אמנם מדובר בטבק וזה לא בטיחותי, אני מסכים שזה אמור להיות מוסדר וצריך להרחיק זאת מהשג ידם של ילדים, אבל לפני 3 שנים כתב העת לרפואה בניו אינגלנד פרסם מאמר "מיסים דיפרנציאלים לסיכונים דיפרנציאלים – לקראת הפחתת נזקים ממוצרי ניקוטין".

<ג'פרי סטייר: אנחנו מעוניינים במיסים נמוכים עבור מוצרים פחות מסוכנים ומיסים גבוהים למוצרים יותר מסוכנים.

<ג'פרי סטייר: יש לכם מס על טבק לגלגול והוא אמור להיות נמוך יותר מאשר המס על - - -

משה גפני: תודה רבה.

יעל כהן-פארן: אפשר לשאול אותו שאלה?

יעל כהן-פארן: מי מממן לו את הארגון?

משה גפני: אין לנו זמן.

יעל כהן-פארן: מי מממן את הארגון שלו?

יעל כהן-פארן: אני רוצה להבין.

יעל כהן-פארן: הוא מייצג ארגון, מי מממן אותו?

<ג'פרי סטייר: אני יודע שהם לא מעוניינים לשמוע את מה שיש לי לומר, אני מבקש - - -

משה גפני: מספיק.

משה גפני: תודה רבה.

יעל כהן-פארן: (אומרת דברים בשפה האנגלית, להלן התרגום החופשי) שאלתי אותך שאלה.

משה גפני: יעל, אין את הדיון הזה.

משה גפני: בסדר.

משה גפני: היה בדיון הקודם במשרד הבריאות, היה מישהו, חיים גבע נדמה לי, שאומר שתדווחו לנו, האם יש קשר בין מיסוי לבין הפחתה של - - -

<רבקה שפר: אז זה מה שאמרתי מקודם.

יהודה גליק: חד וחלק יש.

משה גפני: רק רגע.

משה גפני: אפשר שתגידו באופן פורמלי, אנחנו ביקשנו את זה בישיבה הקודמת, האם יש קשר בין העלאת הצו לבין הפחתת השימוש?

<קריאה: כן.

משה גפני: מי זה חיים גבע?

<רבקה שפר: חיים גבע הוא אחד מהעובדים שלי, שאחראי על הנושא של העישון במחלקה לקידום בריאות.

משה גפני: ואת יודעת להגיד את התשובה לשאלה הזאת שביקשנו אז?

<רבקה שפר: כן.

<רבקה שפר: זה מה שאמרתי לפני כן, שרואים באופן ישיר, שככל שהמס הוא גבוה יותר, יש פחות שימוש.

<רבקה שפר: ולכן אנחנו רואים את השימוש הגובר בגלגול הטבק, שהמיסוי שם נמוך יותר, ואת הירידה בסיגריות, כי באופן יחסי שם המיסוי גבוה יותר.

<רבקה שפר: זאת אומרת, אנחנו רואים את הירידה של אחד והעלייה של השני.

יהודה גליק: אדוני היושב-ראש, ארגוני הבריאות העולמיים עשו - - -

משה גפני: רגע, אבל לא קיבלת רשות דיבור.

יהודה גליק: לקחתי אותה.

משה גפני: לא, אל תיקח.

משה גפני: לא, אתה איש מלומד.

יהודה גליק: אז אני מבקש שתיתן לי להשלים.

משה גפני: הסיכום של הדברים שלכם, משרד הבריאות, באופן פורמלי, זה שצו בעניין הזה קשור לגובה או כמות שמשתמשים - - -

<רבקה שפר: כן, כן.

משה גפני: הבנתי.

משה גפני: אני עובר להצבעה, רק, גליק, רצית להגיד משהו?

יהודה גליק: רק להשלים נקודה, כי המידע, זה לא אנחנו ממציאים את הגלגל.

משה גפני: בסדר, אז היא אמרה באופן פורמלי.

יהודה גליק: אבל שנייה, אני אגיד לך.

יצחק הרצוג: יהודה, באמת.

יהודה גליק: 60 מחקרים עולמיים, שבוצעו על ידי ארגוני הבריאות העולמיים בכל מקום, הגיעו למסקנה שיש שלושה דברים מובהקים שמורידים את העישון.

יהודה גליק: באוסטרליה הורידו את העישון מ-25% ל-5%.

יהודה גליק: והשלושה דברים הם: בראש ובראשונה מיסוי; הדבר השני הוא העלאת הגיל של המכירה; והדבר השלישי הוא קמפיינים.

משה גפני: תודה רבה.

משה גפני: מי מקריא את הצו?

משה גפני: אתה?

משה גפני: מי מקריא?

<שגית אפיק: לא צריך להקריא, זה צו - - -

משה גפני: לא.

משה גפני: עם הצווים האלה בסוף - - -

יהודה גליק: 1842.

משה גפני: צו תעריף המכס והפטורים ומס קניה על טובין (תיקון מס' 9), התשע"ח–2018.

משה גפני: מי בעד אישור הצו?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור הצו – פה אחד

משה גפני: הצו אושר פה אחד.

משה גפני: תודה רבה לכם.